Un medico (d'o latín < MEDICUS) ye un profesional que practica a medecina y que mira de mantener y recuperar a salut humana a traviés d'o estudeo, o diagnostico y o tractamiento d'a malautía u lesión d'o pacient. De forma coloquial, se denomina tamién doctor a istos profesionals, encara que no haigan obteniu o grau de doctorau. O medico ye un profesional altament qualificau en materia sanitaria, que ye capable de dar respuestas por un regular encertadas y rapidas a problemas de salut, a traviés de decisions presas habitualment en condicions de gran incerteza, y que amenista una formación contina a o largo de toda a suya vida laboral.